PRAVNI VIRI DRUŽINSKEGA PRAVA

# I. GLAVNI VIRI DRUŽINSKEGA PRAVA

## USTAVA REPUBLIKE SLOVENIJE– URS

* **Ustava** vsebuje nekaj določb, ki so pravna podlaga za družinsko pravo

## ZAKON O ZAKONSKI ZVEZI IN DRUŽINSKIH RAZMERJIH – ZZZDR

* je poglavitni in neposredni **vir družinskega prava**, celotna družinskopravna snov je urejena v enem aktu
* **konkretizira ustavne določbe** o zakonski zvezi, družini, otrocih in mladini
* vsebuje **materialne določbe** družinskega prava, **ne** pa **procesualnih**, ne ureja postopka *(to ureja ZPP)*
* **ZZZDR ureja**: zakonsko zvezo in razmerja med zakoncema, razmerja med zunajzakonskima partnerjema, razmerje med starši in otrokom, rejništvo, skrbništvo, popolno posvojitev
* ZZZDR **omogoča** **vplivanje države na urejanje družinskopravnih odnosov**, da bi se uveljavile koristi otrok

## MEDNARODNE POGODBE IN KONVENCIJE

* **ratificirane** mednarodne pogodbe in konvencije so **viri družinskega prava in se uporabljajo neposredno**
* najpomembnejši sta:
* Konvencija o otrokovih pravicah
* Evropska konvencija o uresničevanju otrokovih pravic

## ZAKON O PRAVDNEM POSTOPKU – ZPP

* novi ZPP vsebuje posebej ureja pravdni postopek **v zakonskih in starševskih sporih** *(406 – 423)*
* zakonski spori: spori o razvezi ali razveljavitvi zakonske zveze
* starševski spori: ugotavljanje in izpodbijanje očetovstva ali materinstva; varstvo, vzgoja in preživljanje otrok pod roditeljsko pravico
* lahko uporabijo druge določbe ZPP, če posebna ureditev pravdnega postopka za te spore ni dovolj specialna

# II. DOPOLNILNI VIRI DRUŽINSKEGA PRAVA

* dopolnilni so pravni viri, ki v delu svoje vsebine **urejajo določena vprašanja družinsko pravne narave**
* to so zakoni: Zakon o zdravljenju neplodnosti z biomedicinsko pomočjo, Zakon o zdravstvenih ukrepih pri uresničevanju svobodnega odločanja o rojstvih otrok, Zakon o posvojitvi, Zakon o osebnem imenu, Zakon o socialnem varstvu, Zakon o matični knjigi, Zakon o notariatu...

# III. OSTALI VIRI DRUŽINSKEGA PRAVA

## OBIČAJI

* običaji načeloma **niso vir družinskega prava**
* običaj lahko postane **posredni pravni vir**, če nanj določen **zakon** **posebej** **sklicuje** *(pri nas ne)*

## SODNA PRAKSA

* sodna praksa je **posredni, subsidiarni pravni vir** družinskega prava *(ni formalni vir)*
* vrhovno sodišče enoti sodno prakso s svojimi mnenji
* nižja sodišča morajo **upoštevati njegova mnenja**, ker bi neenotna sodna praksa pomenila kršitev ustave
* **upoštevanje** mnenj je pomembno zlasti v kadar je v predpisih praznina ali ko je treba določiti vsebino nedoločenega pravnega pojma ali pravnega standarda

## PRAVNA ZNANOST

* pravna znanost **ni vir družinskega prava**
* znanost **lahko vpliva** na zakonodajo in na uporabo prava na sodiščih s prepričljivostjo svojih argumentov